proxectonos/corpus_dominio_legal_administrativo_tmp huggingface dataset:
RESOLUCIÓN do 31 de xullo de 2002 pola que se ordena a publicación do acordo do Consello da Xunta de Galicia do 30 de xullo de 2002, polo que se modifica a relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/08/2002

O Decreto 310/2001, do 17 de decembro, fixa a estructura orgánica dos departamentos da Xunta de Galicia.
Tendo en conta a carga de traballo no Servicio de Selección de Persoal e Provisión de Postos da Dirección Xeral da Función Pública, faise necesario levar a cabo a modificación da relación de postos de traballo da Consellería da Presidencia, Relacións Institucionais e Administración Pública.
En consecuencia, por proposta do conselleiro da Presidencia, Relacións Institucionais e Administración Pública, consultadas as organizacións sindicais presentes na Mesa Xeral de Negociación da Comu
nidade Autónoma e a Comisión de Persoal, o Consello da Xunta de Galicia na súa reunión do día trinta de xullo de dous mil dous adoptou o seguinte,
ACORDO:
Primeiro.-Modifica-la vixente relación de postos de traballo da Consellería da Presidencia, Relacións Institucionais e Administración Pública, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do trinta de xullo de dous mil dous, relativo á modificación da relación de postos de traballo da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de xullo de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 31 de xullo de 2002 pola que se ordena a publicación do acordo do Consello da Xunta de Galicia do 30 de xullo de 2002, polo que se aproba a modificación da relación de postos de traballo do Consello Consultivo de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/08/2002

A Lei 9/1995, do 10 de novembro, creou o Consello Consultivo de Galicia como superior órgano consultivo de carácter técnico-xurídico do Goberno de Galicia.
O Decreto 287/1996, do 12 de xullo, aprobou o seu Regulamento de organización e funcionamento.
Tendo en conta o dimensionamento e a consolidación do dito órgano, considérase conveniente facer unha nova ordenación de relación de postos de traballo, para adecuala ás necesidades presentes, o que
supón máis que un incremento dos efectivos persoais a súa reordenación.
Todo isto fai necesario modifica-la vixente relación de postos de traballo do Consello Consultivo de Galicia.
En consecuencia, por proposta do conselleiro da Presidencia, Relacións Institucionais e Administración Pública, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día trinta de xullo de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo do Consello Consultivo de Galicia, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
037
038
039
040
Secretario/a conselleiro/a.
Secretario/a conselleiro/a
Secretario/a conselleiro/a
Secretario/a conselleiro/a
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro)
Visto o acordo adoptado polo Consello da Xunta de Galicia, na súa reunión do trinta de xullo de dous mil dous, relativo á modificación da relación de postos de traballo do Consello Consultivo de Galicia, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 31 de xullo de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 14 de agosto de 2002 pola que se adxudican as axudas para a realización de proxectos e investigacións sobre materias turísticas dentro do programa de ciencias sociais do Plan Galego de Investigación, Desenvolvemento e Innovación Tecnolóxica de Galicia (2002-2005).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/08/2002

A orde da Consellería da Presidencia, Relacións Institucionais e Administración Pública do 24 de maio de 2002 (DOG do 3 de xuño), aprobaba as bases da convocatoria de axudas para a realización de proxectos e investigacións sobre materias turísticas.
No punto sexto, da mencionada orde de convocatoria, determinábanse os criterios de selección que deberían ter en conta os membros da comisión correspondente.
Na súa virtude, e atendendo á proposta elaborada pola citada comisión, esta consellería
RESOLVE:
Primeiro.-Concedérlle-las axudas para a realización de proxectos e investigacións sobre materias turísticas, ás persoas que se relacionan no anexo desta orde. As axudas financiaranse con cargo á aplicación orzamentaria 04.06.432A.780.0 dos orzamentos da Comunidade Autónoma de Galicia para o ano 2002.
Segundo.-A inobservancia por parte dos beneficiarios de calquera das bases establecidas na orde de convocatoria do 24 de maio de 2002 (DOG nº 105, do 3 de xuño), suporá a perda do dereito a percibi-la axuda correspondente.
Terceiro.-Contra esta resolución poderán os interesados interpoñer recurso potestativo de reposición perante o conselleiro da Presidencia, Relacións Institucionais e Administración Pública, no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación da presente resolución no Diario Oficial de Galicia.
Disposición derradeira
A presente resolución entrará en vigor o día seguinte ó da súa publicación do Diario Oficial de Galicia.
Santiago de Compostela, 14 de agosto de 2002.
P.D. (Orde 24-5-2002, DOG do 3 de xuño)
Miguel Ángel Ríos Fernández
Secretario xeral de Investigación e Desenvolvemento
ANEXO
1º APELIDO
2º APELIDO
NOME
NIF
ABELLA
VAZQUEZ
CESAR
32676682-F
DOPICO
GARCIA
MONICA
32668961-Z
FERNANDEZ
GOMEZ
EVA MARIA
32666914-Z
GONZALEZ
PEREZ
LEONARDO
76901010-G
HERVELLA
GARCIA
GUSTAVO
76719161-Q
OTERO
GAY
XAQUELINE
33344059-Q
PEREZ
ESCUDERO
FERMIN
33331161-K
PEREZ
GONZALEZ
MARIA ISABEL
76623780-Q
TABOADA
RODRIGUEZ
JOSE JULIO
76816687-E
URCELAY
MAJUELO
IGNACIO
16301815-J
ORDE do 14 de agosto de 2002 pola que se amplía o prazo de presentación de solicitudes establecido na do 24 de xuño de 2002, pola que se establecen as bases e condicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 16/08/2002

A Orde do 24 de xuño de 2002 pola que se establecen as bases e condicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado, desenvolve por primeira vez na Comunidade Autónoma esta liña de axudas, e a presentación de solicitudes polos interesados está tendo dificultades pola súa novidade e a necesidade de que os posibles beneficiarios formen un grupo dentro dun marco asociativo, e para conseguir a efectividade da medida considérase aconsellable prorroga-lo prazo de presentación de solicitudes polo que, esta consellería
DISPÓN:
Artigo único.-Prórroga de prazo de presentación de solicitudes.
Prorrógase por trinta días hábiles máis o prazo de presentación de solicitudes establecido no derradeiro parágrafo do artigo 11 da Orde do 24 de xuño de 2002, pola que se establecen as bases e con
dicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado (DOG do 9 de xullo).
Santiago de Compostela, 14 de agosto de 2002.
Enrique C. López Veiga
Conselleiro de Pesca e Asuntos Marítimos
DECRETO 253/2002, do 18 de xullo, polo que se declara a urxente ocupación, para efectos de expropiación forzosa, polo Concello de Ribas de Sil (Lugo), dos bens e dereitos necesarios para a realización das obras do proxecto de pavimentación da estrada San Clodio-Casares ó paso a nivel e rúa da Veiga.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/08/2002

O Concello de Ribas de Sil, en sesión do día oito de marzo de dous mil dous, aprobou o proxecto de pavimentación da estrada San Clodio-Casares ó paso a nivel e rúa da Veiga, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Ribas de Sil foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día un de xullo de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día cinco de xullo de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque segundo sinala o concello, as obras pretenden solucionar un estreitamento existente na estrada San Clodio-Casares, á altura do cruzamento coa rúa da Veiga e o paso a nivel do ferrocarril, coincidindo ademais cun cambio de rasante, que representa en consecuencia un punto negro de especial sinistralidade para o tráfico rodado e especialmente para os peóns, ó teren que circular obrigatoriamente pola calzada.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día dezaoito de xullo de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ribas de Sil, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de pavimentación da estrada San Clodio-Casares ó paso a nivel e rúa da Veiga.
Santiago de Compostela, dezaito de xullo de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 24 de xullo de 2002 pola que se modifica a do 18 de marzo de 2002 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro para o exercicio do ano 2002, e se procede á súa convocatoria.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 08/08/2002

A Orde do 18 de marzo de 2002 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro para o exercicio do ano 2002, e se procede á súa convovatoria (Diario Oficial de Galicia nº 58, do 22 de marzo), establece na exposición de motivos, no artigo 2º e na disposición adicional primeira as aplicacións orzamentarias con cargo ás que se financiarán as axudas previstas nela.
Non obstante, publicada con data do 2 de maio de 2002 a Lei 2/2002, do 29 de abril, de orzamentos xerais da Comunidade Autónoma de Galicia para o ano 2002, cómpre engadi-la aplicación orzamentaria 14.04.241A.481.0 para o financiamento das axudas previstas na devandita orde.
Polo exposto, e no uso das facultades que me foron concedidas
DISPOÑO:
Artigo único.-Engádese a aplicación orzamentaria 14.04.241A.481.0 para o financiamento das axudas previstas na Orde do 18 de marzo de 2002 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro para o exercicio do ano 2002 e se procede á súa convovatoria, tendo como límite global o importe de 601.012,10 A.
Disposicións derradeiras
Primeira.-Autorízase o director xeral de Fomento do Emprego a dictar, no ámbito das súas competencias, as disposicións necesarias para a aplicación e desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de xullo de 2002.
Manuela López Besteiro
Conselleira de Familia e Promoción do Emprego,
Mujer e Xuventude
DECRETO 252/2002, do 24 de xullo, polo que se acepta a título gratuíto a doazón dunha serie de material con destino ó Hospital Nicolás Peña.
CONSELLERÍA DE SANIDADE — III. OUTRAS DISPOSICIÓNS — 08/08/2002

As empresas Nea Gatsa, S.L. e Laboratorios Penn, S.A. ofrecen a doazón ó Servicio Galego de Saúde dos activos que se detallan a continuación, con destino ó Hospital Nicolás Peña:
-Unha fotocopiadora, marca Konica, modelo 7020/DF/FK, cun valor de 4.778,05 A doada pola empresa Nea Gatsa, S.L.
-Unha fotocopiadora, marca Konica, modelo 1212, cun valor de 1.352,28 A doada pola empresa Nea Gatsa, S.L.
-Dous carros de medicamentos carridose ki-15 e os seus respectivos casetes ci-15, cun valor de 4.112,63 A doados pola empresa Laboratorios Penn, S.A.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Presidente do Servicio Galego de Saúde e logo de deliberación do Consello da Xunta na súa reunión do día vintecatro de xullo de dous mil dous,
DISPOÑO:
Artigo 1º
Acepta-la doazón do seguinte material:
-Unha fotocopiadora, marca Konica, modelo 7020/DF/FK, cun valor de 4.778,05 A doada pola empresa Nea Gatsa, S.L.
-Unha fotocopiadora, marca Konica, modelo 1212, cun valor de 1.352,28 A doada pola empresa Nea Gatsa, S.L.
-Dous carros de medicamentos carridose ki-15 e os seus respectivos casetes ci-15, cun valor de 4.112,63 A doados pola empresa Laboratorios Penn, S.A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Hospital Nicolás Peña, de acordo coa vontade dos doantes.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, vintecatro de xullo de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
CORRECCIÓN de erros.-Orde do 10 de xullo de 2002 pola que se modifica a do 14 de xuño de 1999, pola que se declaran e clasifican as zonas de producción de moluscos bivalvos vivos nas augas de competencia da Comunidade Autónoma de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/08/2002

Advertido erro no título da orde publicada no Diario Oficial de Galicia nº 143, do venres 26 de xullo de 2002, cómpre face-la oportuna corrección:
Na páxina 11.662, onde di: «Orde do 10 de xullo de 2002 pola que se modifica a do 14 de xuño de 1999», debe dicir: «Orde do 10 de xullo de 2002, pola que se declaran e clasifican...».
CORRECCIÓN de erros.-Orde do 5 de xullo de 2002 pola que se aproban os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/08/2002

Advertidos erros na devandita orde, publicada no Diario Oficial de Galicia nº 138, do 18 de xullo de 2002, cómpre face-las oportunas correccións:
Na páxina 11.340, anexo I, primaria/ESO, onde di: «EFA Fonteboa-Coristanco- 0 2 2», debe dicir: «EFA Fonteboa-Coristanco-0 0 2».
Na páxina 11.343, reprodúcese na súa integridade a parte do anexo II (educación especial) situada no ángulo superior dereito:
NOME DO CENTRO
CONCELLO
PSÍQUICOS
UNIDADES
PRIVADAS/PADROADO
AUTISTAS
UNIDADES
MOTÓRICOS
UNIDADES
PAI
UNIDADES
COMPAÑÍA DE MARÍA
CANGAS
1
SAGRADO CORAZÓN
LALÍN
1
JUAN XXIII
MARÍN
3
LAR
MOS
2
1
JUAN MARÍA
NIGRÁN
4
2
SANTÍSIMO CRISTO
DEL AMOR
PORRIÑO, O
3
1
SANTO TOMÁS
PORRIÑO, O
1
AMENCER
PONTEVEDRA
4
JUAN XXIII
PONTEVEDRA
5/1
SAGRADO CORAZÓN
PONTEVEDRA
5
ABRENTE
SANXENXO
1
MARÍA INMACULADA
SILLEDA
1
SANTIAGO APÓSTOL
SOUTOMAIOR
1
ALBORADA
VIGO
1
ASPANAEX
VIGO
5
BATA OS MECOS
VILANOVA
3
BREOGÁN
VIGO
1
EL CASTRO
VIGO
1
EL DIVINO SALVADOR
VIGO
1
ESCUELAS NIETO
VIGO
1
1
HOGAR Y CLÍNICA
SAN RAFAEL
VIGO
3/3
LOSADA
VIGO
1
MENELA
VIGO
7
MERCANTIL
VIGO
1
NUESTRA SEÑORA
DE LA ESPERANZA
VIGO
1
SAN FRANCISCO
VIGO
2/1
SANTA VEDRUNA
VIGO
1
Na páxina 11.344, anexo II (ciclos formativos de grao superior), Caixa Galicia a continuación do 1º curso de desenvolvemento de aplicacións informáticas, debe engadirse o 2º curso de desenvolvemento de aplicacións informáticas.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
CORRECCIÓN de erros.-Orde do 4 de xullo de 2002 pola que se regulan e protexen os datos de caráter persoal existentes na Consellería da Presidencia, Relacións Institucionais e Administración Pública e nas secretarías xerais dependentes do presidente da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 08/08/2002

Advertidos erros na citada orde, publicada no DOG nº 133, do 11 de xullo de 2002, cómpre face-las seguintes correccións:
Na páxina 10.778, columna primeira, onde di: «Finalidade do ficheiro e uso previsto. Control do persoal laboral mediante a recollida diaria das fichaxes realizadas dos terminais horarios», debe dicir: «Finalidade do ficheiro e uso previsto. Control do persoal laboral e funcionario mediante a recollida diaria das fichaxes realizadas dos terminais horarios».
Na páxina 10.778, columna segunda, onde di: «Persoas ou colectivos sobre os que se pretenda recoller datos de carácter persoal. Persoal laboral da Xunta de Galicia», debe dicir: «Persoas ou colectivos sobre os que se pretenda recoller datos de carácter persoal. Persoal laboral e funcionario da Xunta de Galicia».
Na páxina 10.778, columna segunda, onde di: «Cesión de datos. Ningunha», debe dicir: «Cesión de datos. A cada unha das secretarías xerais de cada consellería co fin de consulta-las súas fichaxes».
CORRECIÓN de erros.-Orde do 18 de xullo de 2002 pola que se establecen as bases e réxime xurídico das axudas para o fomento do asociacionismo no utilización de maquinaria agrícola en Galicia e se convocan para o ano 2002.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/08/2002

Publicada esta orde no Diario Oficial de Galicia nº 143, con data do 26 de xullo de 2002, cómpre face-la seguinte corrección:
Na páxina 11.654, no punto 2 do artigo 9º, onde di: «Coas solicitudes achegarase a documentación que se detalla no artigo 10º desta orde», debe decir: «Coas solicitudes achegarase a documentación que se detalla no artigo 11º desta orde».
CORRECCIÓN de erros.-Decreto 159/2002, do 18 de abril, polo que se establecen as tarifas dos servicios sanitarios prestados en centros dependentes do Servicio Galego de Saúde e nas fundacións públicas sanitarias.
CONSELLERÍA DE SANIDADE — I. DISPOSICIÓNS XERAIS — 28/05/2002

Advertidos erros no citado decreto, publicado no DOG nº 88, do 8 de maio de 2002, cómpre face-las oportunas correccións:
* Na páxina 6.628, no anexo I, onde di: «Estadías», debe dicir: «A. Estadías».
* Na páxina 6.629, no primeiro cadro, na «Especialidade Uroloxía», no procedemento «Escisión de lesión de uretra», aparece unha tarifa de «1.116.60», debe dicir: «1.116,60».
* Na páxina 6.630, no cadro da dereita, no procedemento «Estudio renal», aparece unha tarifa de «214.81», debe dicir: «214,81».
* Na páxina 6.631, no punto 4, onde di: «Hemodiálises», debe dicir: «Hemodiálise».
* Na páxina 6.632, no nivel II, na columna «Ciclo», onde di: «CDDP-GEM», debe dicir: «CDDP-XEM»; onde di: «CDDP-GEM-NVB», debe dicir: «CDDP-XEM-NVB», onde di: «5 FU-LEUCOVORIN-GEM», debe dicir: «5 FU-LEUCOVORIN-XEM»; onde di: «GEM», debe dicir «XEM»; onde di: «NVB-GEM», debe dicir: «NVB-XEM»; e onde di: «PP-GEM», debe dicir: «PP-XEM».
* Na páxina 6.632, no nivel II, na columna «Administración ambulatoria», onde di: «eritropoetina», debe dicir: «eritropoxetina».
* Na páxina 6.633, na columna «Ciclo», onde di: «TXT da-GEM», debe dicir: «TXT da-XEM»; e onde di: «TXT dm-GEM», debe dicir: «TXT dm-XEM».
* Na páxina 6.633, no nivel IV, na columna «Administración Ambulatoria», onde di: «TaxolB en doses medias (>85->191 mg/m2)», debe dicir: «TaxolB en doses medias (>85-<191 mg/m2)».
* Na páxina 6.634, onde di: «Tratamentos de pelve o pulmón que cumpran os requisitos anteriores», debe dicir: «Tratamentos de pelve ou pulmón que cumpran os requisitos anteriores».
* Na páxina 6.638, no punto 2, a tarifa 210,35, situada á altura de «*Oncoxenética», debe estar situada á altura de «Translocacións»; a tarifa 210,35, situada á altura de «-Marcadores de diseminación hematóxena», debe estar situada á altura de «Tirosinasa»; a tarifa 1.532,58, situada á altura de «-Outras», debe estar situada á altura de «BRCA-1 e BRCA-2»; a tarifa 480,81, situada á altura de «*Xenética de enfermidades moleculares», debe estar situada á altura de «17-a-hidroxilasa»; e a tarifa 210,35, situada á altura de «*Outras», debe estar situada á altura de «Monocigotismo».
* Na páxina 6.638, no punto 2, onde di: «Enfermidade Renal Cística Medular Autosómica Dominante», debe dicir: «Enfermidade Renal Quística Medular Autosómica Dominante»; e onde di: «Fibrose cística», debe dicir: «Fibrose quística».
* Na páxina 6.639, no primeiro cadro, onde di: «...hematopoéticos», debe dicir: «...hematopoxéticos».
ORDE do 19 de xullo de 2002 pola que se regula a renovación da autorización de bancos e depósitos de sangue.
CONSELLERÍA DE SANIDADE — I. DISPOSICIÓNS XERAIS — 01/08/2002

O Decreto 224/2002, do 20 de xuño, polo que se regula a hemodoazón e hemoterapia na Comunidade Autónoma de Galicia crea a Rede de hemodoazón e hemoterapia de Galicia, que actuará a tres distintos niveis: Centro de Transfusión de Galicia,
bancos de sangue hospitalarios e depósitos de sangue hospitalarios. A través destas unidades levaranse a cabo as distintas funcións da organización da hemoterapia, e en concreto, a obtención, preparación, conservación, almacenamento, tráfico e subministración do sangue e os seus compoñentes.
O gran incremento da actividade asistencial e a necesidade de cubrir tódalas necesidades dos hospitais galegos esixe unha organización hemoterápica eficaz que permita a promoción da doazón do sangue para acada-lo autoabastecemento mediante unha acción coordinada que aglutine tódolos medios humanos e materiais, públicos e privados, existentes na Comunidade Autónoma.
Por todo isto, os bancos e depósitos de sangue de Galicia quedan integrados na Rede de hemodoazón e hemoterapia da Galicia, unha vez sexan autorizados. Esta autorización levarase a cabo consonte o procedemento disposto no Decreto 77/2001, do 29 de marzo, sobre centros, servicios e establecementos sanitarios da Comunidade Autónoma de Galicia, e a Orde do 29 de marzo de 2001 que a desenvolve. Logo entón, dada a proximidade no tempo do procedemento recollido na devandita normativa reguladora de autorización de centros sanitarios, e en relación coa renovación dos bancos e depósitos de sangue, considérase axeitado simplificar e axiliza-los trámites do procedemento.
Por último, subliñar que, dado que o contido desta orde é aclaratorio do sentido no que debe ser interpretado o parágrafo 1º da disposición transitoria do Decreto 224/2002, e segundo a doutrina sinalada polo Tribunal Supremo respecto á retroactividade tácita das normas interpretativas e aclaratorias (entre outras, sentencias de 24 de maio de 1943, 23 de outubro de 1982 e 5 de xuño de 1996), a eficacia da presente orde retrotráese á entrada en vigor do devandito Decreto 224/2002.
En consecuencia, de acordo coas facultades que me confiren os artigos 34 e 38 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Sen prexuízo do disposto no artigo 6 do Decreto 224/2002, do 20 de xuño, (DOG nº 127, do 3 de xullo) polo que se regula a hemodoazón e hemoterapia na Comunidade Autónoma de Galicia, e para os efectos do establecido no parágrafo 1º da súa disposición transitoria, considerarase que os bancos e depósitos de sangue terán renovada a autorización mediante a obtención do correspondente informe técnico e a conseguinte acta de conformidade coa normativa de aplicación, que se levará a cabo de oficio no prazo de seis meses recollido na devandita disposición transitoria.
Santiago de Compostela, 19 de xullo de 2002.
José María Hernández Cochón
Conselleiro de Sanidade
DECRETO 292/2002, do 3 de outubro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada C-533, treito: Freixido-A Rúa. (clave OU/01/6.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 21/10/2002

Con data do 20 de agosto de 2002, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da estrada C-533. Treito: Freixido-A Rúa. Clave: OU/01/6.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día tres de outubro de dous mil dous,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada C-533. Treito: Freixido-A Rúa. Clave: OU/01/6.1.
Santiago de Compostela, tres de outubro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 10 de outubro de 2002 pola que se resolve a convocatoria da Orde do 25 de abril de 2002 (Diario Oficial de Galicia do 14 de maio) e se fai pública a concesión de axudas para a mobilidade de estudiantes das universidades do sistema universitario de Galicia, adheridas ó programa de intercambio Sicue, no curso académico 2002-2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/2002

A Consellería de Educación e Ordenación Universitaria convocou por Orde do 25 de abril de 2002 (DOG do 14 de maio), axudas para a mobilidade de estudiantes das universidades do sistema universitario de Galicia, adheridas ó programa de intercambio Sicue, para o curso académico 2002-2003.
De acordo co establecido no artigo 7 das bases da convocatoria, desde o día 27 de xuño ata o día 9 de xullo de 2002, expuxéronse as listas provi
sionais das solicitudes admitidas e excluídas e durante ese mesmo prazo os interesados puideron formula-las reclamacións para emendar erros e faltas de documentación ante a Dirección Xeral de Universidades.
Rematado este prazo, as solicitudes admitidas foron estudiadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Universidades, esta consellería
RESOLVE:
Artigo 1º
Facer pública a relación de candidatos que obtiveron axuda e que se relacionan no anexo I da presente orde e na contía que se especifica.
Artigo 2º
No suposto de producirse algunha renuncia, e tendo en conta o remanente de crédito previsto na orde de convocatoria, procederase a adxudica-la bolsa ás persoas que figuran na lista de seleccionados como suplentes, anexo II, e pola orde que nela figuran.
Artigo 3º
Os solicitantes que figuran no anexo III deberán considerar desestimada a súa solicitude, polas causas que nel se especifican.
Artigo 4º
Os beneficiarios están obrigados a cumpri-las normas establecidas na orde de convocatoria e a súa concesión queda, así mesmo, condicionada ó cumprimento dos requisitos establecidos nas devanditas disposicións.
Artigo 5º
O aboamento das axudas efectuarase por mensualidades completas trimestralmente e realizarase unha vez presentada, antes do 5 de novembro de 2002, a documentación á que fai referencia o artigo 11 das bases da convocatoria.
Artigo 6º
Contra a presente orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes a partir do día seguinte ó da súa publicación no DOG, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 10 de outubro de 2002.
Celso Currás Fernández
Conselleiro de Educación e Ordenación Universitaria
ORDE do 4 de outubro de 2002 pola que se modifica a do 10 de abril de 2002 pola que se regulan as axudas económicas para a atención da primeira infancia a través do cheque infantil en centros de primeira infancia non sostidos con fondos públicos.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 17/10/2002

A Orde do 10 de abril de 2002 (DOG nº 70, do 11 de abril), da Consellería de Familia e Promoción do Emprego, Muller e Xuventude, regula as axudas económicas para a atención da primeira infancia a través do cheque infantil en centros de primeira infancia non sostidos con fondos públicos. Na súa exposición de motivos establécese que as axudas que se establecen no articulado desta orde financiaranse con cargo á aplicación orzamentaria 14.02.212A.470.0, recollida no proxecto de Lei de orzamentos xerais da Comunidade Autónoma de Galicia para o ano 2002, e o importe destinado a elas ascenderá a 991.670 euros.
Dado que este programa se estende a parte do ano 2003, trátase dun gasto plurianual e é necesario que quede reflectido no texto da orde.
De acordo con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Artigo 1º
Modifica-lo parágrafo 6º da exposición de motivos da orde, que pasará a te-la seguinte redacción:
«As axudas que se establecen no articulado desta orde financiaranse con cargo á aplicación orzamen
taria 14.02.212A.470.0, recollida na Lei 2/2002, do 29 de abril, de orzamentos xerais da Comunidade Autónoma de Galicia para o ano 2002, e o importe destinado a elas ascenderá a 991.670 euros na anualidade de 2002 e 694.169 euros na anualidade de 2003 correspondente ó ano 2002/2003».
Artigo 2º
Engádese un parágrafo 2º á disposición adicional 1ª da orde co seguinte contido:
«O crédito orzamentario ó que se imputan as axudas e o importe global máximo que se destina reflíctense na exposición de motivos da orde».
Disposicións derradeiras
Primeira.-Autorízase a directora xeral de Familia para dicta-las disposicións que sexan necesarias para o desenvolvemento desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de outubro de 2002.
Manuela López Besteiro
Conselleira de Familia e Promoción do Emprego,
Muller e Xuventude
ORDE do 18 de outubro de 2002 pola que se fai a segunda convocatoria de axudas á renovación da flota pesqueira para o exercicio do ano 2002.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 25/10/2002

A Orde do 14 de xullo de 2000 pola que se establecen as bases e condicións e se regula o procedemento de concesión de axudas á renovación da flota e á modernización dos buques pesqueiros (DOG do 2-8-2000) sinala no seu artigo 4, tal como foi modificado pola Orde do 1 de xullo de 2002 (DOG do 5-7-2002), que anualmente poderá facerse máis dunha convocatoria.
Que polo que respecta á renovación da flota pesqueira, que é prioritaria sobre a modernización dos buques pesqueiros, para a concesión de axudas, de acordo co previsto no artigo 84 da Lei 6/1993, do 11 de maio, de pesca de Galicia, é posible realizar unha segunda convocatoria con cargo ós remanentes existentes, procedendo a realización dunha nova convocatoria de axudas circunscrita exclusivamente á construcción de novos buques.
Polas razóns expostas, esta consellería
DISPÓN:
Artigo 1º.-Convocatoria de axudas.
Convócanse, por segunda vez neste exercicio, axudas á renovación da flota pesqueira, que se rexerán polas bases e condicións e de acordo co procedemento establecido na Orde do 14 de xullo de 2000 (DOG do 2 de agosto) coas súas modificacións introducidas pola Orde do 1 de xullo de 2002 (DOG do 5 xullo), sendo o prazo de presentación de solicitudes, de acordo co artigo 12 daquela, de vinte días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As axudas concederanse con cargo ós remanentes existentes na aplicación 12.03.723A.770.0 do estado de gastos dos orzamentos xerais da Comunidade Autónoma para o ano 2002 e cun importe de 4.470.960 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de outubro de 2002.
Enrique César López Veiga
Conselleiro de Pesca e Asuntos Marítimos
RESOLUCIÓN do 11 de outubro de 2002 pola que se ordena a publicación do acordo do Consello da Xunta de Galicia do 10 de outubro de 2002, polo que se aproba a modificación da relación de postos de traballo da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/10/2002

A modificación proposta implica a creación do posto de traballo de xefe/a Sección do Rexistro Xeral que obedece á necesidade de facer fronte ó incremento do volume de traballo no propio rexistro, así como a necesidade de coordinar e dirixir toda a actividade, especialmente trala creación e posta en funcionamento de novos centros de Información Administrativa e Atención ó Cidadán. A amortización do posto de traductor/a obedece á necesidade de facer fronte ó incremento de custo que supón a creación do posto antes referido sen que supoña unha diminución dos efectivos do Servicio de Traducción e finalmente a modificación do posto de xefe/a de Sección de Coordinación Administrativa polo de xefe/a de Sección de Habilitación e Administración obedece á posta en funcionamento do novo edificio administrativo da Xunta de Galicia en Vigo. Respecto a este último e dada a especial responsabilidade que supón o manexo de fondos públicos, proponse a provisión polo sistema de libre designación.
En consecuencia, por proposta do conselleiro da Presidencia, Relacións Institucionais e Administración Pública, consultadas as organizacións sindicais presentes na Mesa Sectorial de Negociación da
Comunidade Autónoma e a Comisión de Persoal, o Consello da Xunta de Galicia na súa reunión do dez de outubro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo da Consellería da Presidencia, Relacións Institucionais e Administración Pública, nos termos que se sinalan no anexo ó presente acordo.
Segundo.-Ordena-la súa publicación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación, de acordo coa motivación que se especifica, o seguinte:
Código
Denominación
Motivación
PR.C99.40.000.36560.005
Xefe Sección de Habilitación e Administración
Posto de especial responsabilidade polo manexo de fondos públicos.
Visto o acordo adoptado polo Consello da Xunta de Galicia na súa reunión do dez de outubro de dous mil dous, relativo á modificación da relación de postos de traballo da Consellería da Presidencia, Relacións Institucionais e Administración Pública, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 11 de outubro de 2002 pola que se ordena a publicación do acordo do Consello da Xunta de Galicia do 10 de outubro de 2002, polo que se aproba a modificación da relación de postos de traballo do Instituto Galego da Vivenda e Solo da Consellería de Política Territorial, Obras Públicas e Vivenda.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/10/2002

A modificación proposta fai referencia a que o posto denominado xefe Sección de Xestión con forma de provisión por concurso pase a denominarse xefe Sección-Habilitado Patrimonio Inmobiliario IGVS, contendo as mesmas características, agás a forma de provisión, que pasa a ser de libre designación. A modificación vén motivada pola xestión do patrimonio inmobiliario do organismo, que implica a recadación e a xestión de fondos públicos.
En consecuencia, por proposta da devandita consellería, consultadas as organizacións sindicais presentes na Mesa Sectorial de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do de dez de outubro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo do Instituto Galego da Vivenda e Solo
da Consellería de Política Territorial, Obras Públcias e Vivenda, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación, de acordo coa motivación que se especifica, o seguinte:
Código
Denominación
Motivación
OT.A04.00.000.15770.009
Xefe Sección-Habilitado Patrimonio Inmobiliario IGVS
Posto de especial responsabilidade polo manexo de fondos públicos.
Visto o acordo adoptado polo Consello da Xunta de Galicia na súa reunión do dez de outubro de dous mil dous, relativo á modificación da relación de postos de traballo do Instituto Galego da Vivenda e Solo da Consellería de Política Territorial, Obras Públicas e Vivenda, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
RESOLUCIÓN do 3 de outubro de 2002, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta da reunión da comisión paritaria do convenio colectivo do sector de derivados do cemento.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/10/2002

Vista a acta da reunión da comisión paritaria do convenio colectivo para o sector de derivados do
cemento, con nº de código 3600505, que tivo entrada nesta delegación provicial o día 17-9-2002, subscrita en data 11-7-2002, que entre outros temas, no tocante ó calendario laboral é do seguinte teor literal: «En relación á segunda consulta (art. 11º Xornada de traballo e art. 12º Distribución da xornada), acórdase elaborar con carácter urxente o calendario para este ano 2002, que afecta o ámbito provincial do convenio, calendario que no seu momento non se publicou». De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Gali
cia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 3 de outubro de 2002.
Antonio Coello Bufill
Delegado provincial de Pontevedra
RESOLUCIÓN do 15 de outubro de 2002, da Dirección Xeral de Centros e Inspección Educativa, pola que se procede a designa-los membros e a facer pública a composición do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2000/2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2002

En virtude da autorización conferida polo punto oitavo da Orde do 18 de setembro de 2002 pola que se convocan premios extraordinarios de formación profesional correspondentes ó curso 2000/2001, e de conformidade co establecido no punto quinto desa orde, esta dirección xeral
RESOLVE:
Primeiro.-Designa-los membros do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2000/2001 e facer pública a súa composición que é a que figura no anexo a esta resolución.
Segundo.-A proposta do tribunal de selección poderase designa-los especialistas necesarios para que asesoren o tribunal na valoración dos méritos dos aspirantes.
Santiago de Compostela, 15 de outubro de 2002.
Alberto González Armesto
Director xeral de Centros e Inspección Educativa
ANEXO
Tribunal de selección titular
Presidente: Faustino José Salgado López, subdirector xeral de Inspección Educativa.
Vocais:
Vicente Yáñez González, xefe do Servicio de Formación Profesional.
José Luis Vázquez Fernández, inspector de educación.
Luis Manuel Álvarez Martínez, inspector de educación.
Elisa Amoedo Barciela, inspector de educación.
Manuel Reboredo Lavín, inspector de educación.
Begoña Potí Vázquez, profesora de ensino secundario.
Miguel Reza Pérez, profesor de ensino secundario.
Tribunal de selección suplente
Presidente: Jesús Álvarez Marcote, inspector de educación.
Vocais:
Antonio Castelao López, asesor da Dirección Xeral de Ordenación Educativa e Formación Profesional.
Gonzalo Iglesias Varela, inspector de educación.
Félix Perujo de Llano, inspector de educación.
Jorge Rivera, profesor de ensino secundario.
César Corral Martínez, profesor técnico de formación profesional.
Manolo Guerra Fernández, profesor de ensino secundario.
Rafael Vázquez Gancedo, profesor de ensino secundario.
RESOLUCIÓN do 11 de outubro de 2002 pola que se ordena a publicación do acordo do Consello da Xunta de Galicia do 10 de outubro de 2002, polo que se aproba a relación de postos de traballo da Consellería de Industria e Comercio e do Instituto Galego de Consumo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/10/2002

A fundamentación da modificación da relación de postos de traballo da Consellería de Industria e Comercio radica na necesidade de adapta-la vixente relación de postos de traballo ó Decreto 15/2002, do 24 de xaneiro (DOG nº 28, do 7 de febreiro).
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do de dez de outubro de dous mil dous, adoptou o seguinte,
ACORDO:
Primeiro.-Modifica-la vixente relación de postos de traballo da Consellería de Industria e Comercio
e do Instituto Galego de Consumo, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación, de acordo coa motivación que se especifica, os seguintes:
Código
Denominación
Motivación
IC.C03.00.001.15770.030
Xefe Servicio Administración Industrial
Artigo 6 da orde da Consellería da Presidencia e
IC.C03.00.002.15770.035
Xefe Servicio Enerxías Renovables
Administración Pública do 21 de novembro do 1989
IC.C03.00.003.15770.001
Subdirector/a xeral de Recursos Minerais
(DOG nº 232, do 4 de decembro). Postos de confianza
Visto o acordo adoptado polo Consello da Xunta de Galicia na súa reunión do dez de outubro de dous mil dous, relativo á modificación da relación de postos de traballo da Consellería de Industria e Comercio e do Instituto Galego de Consumo coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de outubro de 2002.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 1 de outubro de 2002 pola que se autoriza o cambio de denominación do colexio de educación infantil e primaria de Vilariño, Nigrán (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/10/2002

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 1 de outubro de 2002.
Celso Currás Fernández
Conselleiro de Educación e Ordenación
Universitaria
ANEXO:
Provincia: Pontevedra.
Concello: Nigrán.
Localidade: A Ramallosa.
Código do centro: 36005956.
Denominación: colexio de educación infantil e primaria de Vilariño.
Nova denominación: colexio de educación infantil e primaria Carlos Casares.